《答皇士见怀 其一》
清代·潘柽章

曾列中朝侍御臣，独将诗史慰沈沦。见闻先世存微隐，论次遗沈入雅驯。

人阅死生徵共信，事凭好恶定谁真。思从藜火分余照，敢拟当年歆向伦。

作者简介：（1626—1663）明末清初江南吴江人，字力田，一字圣木。潘耒子。明诸生。专精史事，曾著《国(明)史考异》，顾炎武服其精审。以南浔庄氏《明史》狱遇祸。有《明史乐府》、《观复草庐剩稿》。